કહેવાય છે કે દરેક સફળ પુરુષની પાછળ એક સ્ત્રીનો હાથ હોય છે… હાથની તો ખબર નથી પણ સાથ જરૂર હોય છે. કેમકે આમાં સ્ત્રીની ધીરજ કામ કરતી હોય છે. પુરુષ ગમે તે ક્ષેત્રે નિર્ણય લેવામાં ઉતાવળ કરી શકે છે જયારે સ્ત્રી નિર્ણય લેતા પહેલાં સારી અને નરસી બંને બાજુને યોગ્ય રીતે ચકાસીને પછીજ નિર્ણય લેવાનો આગ્રહ રાખે છે. આથી સ્ત્રીના નિર્ણય લેવાની પદ્ધતિને કારણે ક્યારેક પુરુષ મોટી નુકશાનીમાંથી પણ બચી શકે છે અને પોતાના કાર્યક્ષેત્રે સફળતા પણ હાંસિલ કરે છે. આ બાબતમાં સ્ત્રીની ધીરજ અને સ્ત્રીના દિમાગની નિર્ણયો લેવાની પદ્ધતિ મોટો ભાગ ભજવે છે.